Lai tänav (Rakvere)

Lai tänav on tänav Rakvere Südalinna ja Õpetaja Heinamaa linnaosas. Tänav saab alguse Tallinna tänavast ja suundub lõuna poole Tuleviku tänavani. Tänava pikkus on meetrit. Ristuvad tänavad on Rohuaia, Posti, Parkali, Ferdinand Gustav Adoffi ja Eduard Vilde tänav.
Hoonestus.
Lai tänav 1 // Tallinna tänav 16
Lai tänav 2 // Tallinna tänav 14 asub trükkal, kirjastaja ja raamatukaupmees Nikolai Ernale ehitatud kahekorruseline paemaja.
Aadressil Lai tänav 3 asuva Edgar Bernhoffi maja Laia ja Rohuaia tänava nurgale projekteeris insener Villem Muda 1939. Hoone on Rakvere tähelepanuväärsemaid voolujoonelisi funktsionalistlikke linnamaju ja oli eeskujuks sõjajärgsetele Rakvere uuseestiaegsetele nn triibulistele majadele. Hoone esimesel korrusel ärid, ülal kaks neljatoalist suurkorterit, lisaks hoovi pool pisem katusekorter.
Lai tänav 7 hoones asub 1998. aastast Lääne-Virumaa Keskraamatukogu. Laia tänava põhjapoolne kahekorruseline kõrge mansardkorrusega osa projekteeris arhitekt Karl Burman 1913. aastal Rakvere Ühispanga hoonena. 1929. aastal telliti Ferdinand Adoffilt kuni Posti tänavani laiendus, mis jätkas eelnevat maja joont. Teises maailmasõjas kannatada saanud ja taastatud majas asus Eesti NSV Siseministeeriumi Rakvere rajooniosakond.
Lai tänav 9, asub 1976. aastal avatud Ilo nüüdseks suletud kinohoone.
Lai tänav 11 asus Rakvere Käsitööliste Seltsi maja. Hoone ehitati 1929. aastal insener Ferdinand Adoffi projekti järgi. Tänavaäärses kahekorruselises kiviosas paiknesid võõrastetoad, einelaud, piljardisaal, raamatukogu ja teisel korrusel võõrastemaja. Maja idakülje puuosas oli aga üsna avar lavaga saal, millest sai linna tähtsaim kontsertide, pidude jne. toimumispaik kuni teatri valmimiseni. 
Lai tänav 12 (Laia ja Posti tn nurgal), kahekorruseline elamu ja ärihoone.
Lai tänav 13 ühekorruselises puithoones asub Art Hotelli Art Cafe.
Lai tänav 14 asub viiekorruseline korterelamu.
Lai tänav 15 ühekorruselises telliskivihoones asuvad äripinnad ja Aqva Hotel &amp; Spa toitlustusasutus Berliini Trahter. Hoone projekteeris Friedrich Modi 1889. aastal, millega algas Rakveres Modi projekteeritud ja ehitatud telliskivihoonete aeg. Selline Põhja-Saksa telliskivigootika levis tollal ka teistes Eesti linnades.
Lai tänav 17 asus 1933. aastal Rakvere Ühispank ja Virulase trükikoda.
Lai tänav 18 (Laia ja Parkali tn nurgal) ühekorruselises puithoones asub Art Hotell.
Lai tänav 20 asub Ferdinand Gustav Adoffi projekteeritud ja 1933. aastaks ehitatud Eesti Panga Rakvere osakonna hoone (algse aadressiga Turuplats 2), kus tänapäeval asub Rakvere Linnavalitsus. 
Lai tänav 21 asub Tsentrumi kaubanduskeskus. Keskuse ehitust alustati 1979. aasta lõpus ning hoone pidulik nurgakivi panek toimus 1980. aasta 12. juunil. Hoone avati 1983. aastal ja selles asus kulinaariakohvik ja restoran Rakvere. 2020. aastal omandas kesklinnas asuva Tsentrumi ostukeskuse Oleg ja Georg Grossi perefirma OG Elektra, kes kavandab vana kaubanduskeskuse uuemaks ehitamist ja krundile ka 16-korruselise äri- ja eluhoonet.
Lai tänav 25 asus 1933. aastal Rakvere Eesti Käsitööliste Abiandmise Selts/Rakvere Käsitööliste Selts ja seltsi hotell-restoran.
Lai tänav 34 asub Rakvere Vabadussõja mälestussammas.
Lai tänav 36 ehitatakse Rakvere Riigigümnaasiumi õppehoone. Riigigümnaasium alustab õppetööd 1. septembril 2022.
Ajalugu.
Lai tänav oli algselt Rakvere mõisa karjatee, linnatänavaks kujunes see alles 19. sajandil.
Tänav on kandnud seda nime kogu aeg, välja arvatud aastatel 1950–1968, kui nimeks oli 21. Juuni tänav.
Laia tänava ja Lydia Koidula tänava pikkuste muutmine.
Rakvere Linnavolikogu 26. augusti 2020. aasta otsusega "Lai tänava ja Lydia Koidula tänava ruumikujude muutmine" muudeti alates 6. märtsist 2021 Laia tänava ja Lydia Koidula tänava ruumikujusid ehk pikkust. Selle tulemusel kannab Võimla tänava ja Vee tänava vahelises lõigus kulgev tänav Lydia Koidula tänava nime ja Turu platsi ja Tuleviku tänava vaheline lõik pikenes Laiaks tänavaks.
Laia ja Lydia Koidula tänava aadressimuudatused alates 6. märtsist 2021.
Vana aadress:                      Uus aadress: